S-990/2008

Málið, sem dómtekið var 16. október sl., er höfðað með ákæru lögreglustjórans á höfuðborgarsvæðinu, útgefinni 5. ágúst 2008 á hendur „B-kk-þgf D-kk-þgf B-kk-þgf, kt. 230359-5049, Hólahúsi, Mosfellsbæ,

fyrir eftirtalin fíkniefna- og umferðarlagabrot framin í Reykjavík á árinu 2008, nema annað sé tekið fram:

1. Sunnudaginn 9. september 2007, að Grettisgötu 61, haft í vörslum sínum 8,41 g af amfetamíni, sem ákærði kastaði frá sér er lögregla kom á vettvang.

2. Að kvöldi fimmtudagsins 6. mars, á skemmtistaðnum Monako, Laugavegi 78, haft í vörslum sínum, 1,48 g af hassi, sem lögregla fann við leit á ákærða.

3. Að kvöldi miðvikudagsins 30. apríl, ekið bifreiðinni RG-794, óhæfur um að stjórna henni örugglega vegna ölvunar (vínandamagn í blóði 1,12‰) og áhrifa ávana- og fíkniefna, norður Snorrabraut og austur Flókagötu, uns lögregla stöðvaði bifreiðina á bifreiðastæði við Kjarvalsstaði við Flókagötu.

Teljast brot samkvæmt ákæruliðum 1 og 2 varða við 2. gr., sbr. 5. gr. laga um ávana- og fíkniefni nr. 65, 1974, sbr. og 6. gr. sömu laga, að því er varðar meðferð ákærða á hassi, sbr. lög nr. 13, 1985 og lög nr. 68, 2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848, 2002. Telst brot samkvæmt ákærulið 3 varða við 1. mgr., sbr. 2. mgr., 45. gr., 1. mgr., sbr. 2. mgr., 45. gr. a., sbr. 1. mgr. 100. gr., umferðarlaga nr. 50, 1987, sbr. 1. gr. laga nr. 48, 1997 og 5. gr. laga nr. 66, 2006.

Þess er krafist að ákærði verði dæmdur til refsingar og til sviptingar ökuréttar samkvæmt 101. og 102. gr. umferðarlaga, sbr. 25. gr. laga nr. 44, 1993 og 18. gr. laga nr. 66, 2006, og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001. “

Ákærði neitar sök og krefst sýknu og að sakarkostnaður verði felldur á ríkissjóð, þar með talin málsvarnarlaun.

II

Málavextir varðandi 1. lið ákæru eru þeir að sunnudaginn 9. september 2007 komu lögreglumenn að Grettisgötu 61 í leit að þýfi. Þeim var boðið inn og segir í skýrslu að þeir hafi séð ákærða halda á poka með ætluðu amfetamíni. Hann hafi verið að gefa konu í nefið af efninu en þegar hann hafi orðið lögreglumannanna var hafi hann fleygt pokanum undir sófaborð. Lögreglumennirnir lögðu hald á pokann og reyndist innihald hans vera amfetamín og vóg það 8,41 gramm. Ákærði var handtekinn og við yfirheyrslu kvaðst hann ekki kannast við pokann og heldur ekki við að hafa haft fíkniefni um hönd.

Málavextir varðandi 2. lið ákæru eru þeir að fimmtudaginn 6. mars sl. voru tveir lögreglumenn að afla upplýsinga vegna nytjastuldar á bifreið. Þeir komu inn á skemmtistaðinn Mónakó og á efri hæð hans sáu þeir ákærða. Samkvæmt lögregluskýrslu brá ákærða við sjá lögreglumennina og sópaði hann einhverju af borðinu sem hann sat við og stakk hlutum í vasann. Grunaði þá að ákærði væri með fíkniefni og hugðust ræða við hann. Hann færðist undan því og gerði sig líklegan til að fara. Lögreglumennirnir handtóku þá ákærða og færðu í járn. Við leit á honum fannst eldspýtustokkur í vinstri lófa hans og var hassmoli í honum sem vóg 1,48 grömm. Við yfirheyrslu hjá lögreglu neitaði ákærða að hafa verið með efnið á sér eða vita nokkuð um það.

Málavextir varðandi 3. lið ákæru eru þeir að miðvikudagskvöldið 30. apríl sl. stöðvuðu lögreglumenn bifreiðina RG-794 á Flókagötu eftir að hafa fylgst með henni ekið inn á þá götu af Snorrabraut. Ákærði var ökumaður og var hann spurður hvort hann hefði neytt áfengis og kvaðst hann hafa drukkið hálfan bjór fyrr um daginn. Ákærða var tekið öndunarsýni og sýndi það merki um áfengisneyslu. Honum var síðar tekið blóð- og þvagsýni. Blóðsýnin voru rannsökuð og reyndist vínandamagn þess vera 1,12°/oo, amfetamín mældist 170 ng/ml og tetrahýdrókannabínól mældist 2,2 ng/ml.

III

Ákærði bar að hann hafi verið nýkominn að Grettisgötu 61 þegar lögreglan kom þangað. Hann hafi hins vegar ekki verið með amfetamín eins og hann er ákærður fyrir. Pokinn sem lögreglan hafi lagt hald á hafi legið undir borðinu, en hann hafi ekki átt hann. Ákærði benti á að fjórir aðrir hefðu verið í íbúðinni á þessum tíma.

Ákærði kvaðst hafa verið á skemmtistaðnum Mónakó 6. mars sl. en ekki haft hass undir höndum. Hann hafi setið við borð þegar lögreglumenn hafi komið og hafi honum brugðið við það og ætlað að fá sér vindling og jafnframt tekið eldspýtustokk sem hafi legið á borðinu. Þá hafi þeir stokkið á sig og handtekið. Hann kvaðst ekki hafa hugmynd um hver hafi átt stokkinn og þar með hassið, hafi það verið í stokknum.

Ákærði kannaðist við að hafa ekið bifreið eins og honum er gefið að sök í 3. ákærulið en neitaði alfarið að hafa verið undir áhrifum áfengis eða fíkniefna. Hann hafi ekki neytt þessara efna fyrir aksturinn og heldur ekki við hann.

Á-kk-nf S-kk-nf lögreglumaður bar að hann hafi komið óeinkennisklæddur að Grettisgötu 61 ásamt fleiri lögreglumönnum. Hann kvaðst hafa séð ákærða þar og hafi hann haldið á litlum plastpoka með hvítu dufti í. Ákærði hafi haldið á vasahníf og verið að gefa konu, sem sat við hliðina á honum, í nefið af duftinu. Ákærði hafi kastað pokanum undir borð og reynt að sparka til hans. Efnið í pokanum hafi greinst sem amfetamín. Lögreglan hafi spurt ákærða um efnið, en hann hafi neitað sök.

H-kvk-nf H-kvk-nf A-kvk-nf lögreglumaður bar að hafa komið óeinkennisklædd að Grettisgötu 61 og séð þá ákærða halda á poka með hvítu efni sem hann hafi kastað undir borð þegar hann varð var við lögreglumenn. Lögreglumenn hafi tekið pokann og hafi þar ekki verið aðrir pokar, en ýmislegt hafi fundist í íbúðinni, bæði fíkniefni og þýfi.

E-kk-nf S-kk-nf E-kk-nf lögreglumaður bar að hafa komið inn á Mónakó ásamt öðrum lögreglumanni og hafa þar orðið var við ákærða á efri hæðinni. Þegar ákærði varð lögreglumannanna var hafi komið mikið fát á hann og hafi hann tekið hluti af borðinu og sett í vasann. Lögreglumennirnir hafi reynt að tala við ákærða, en hann hafi ekki viljað ræða við þá og ætlað að rjúka á brott. Hann var því handtekinn og fannst þá á honum smávegis af hassi í eldspýtustokk sem hann hélt á í höndinni.

Þ-kk-nf R-kk-nf Þ-kk-nf lögreglumaður var með E-kk-þgf S-kk-þgf á Mónakó. Hann bar að hafa séð ákærða á efri hæð skemmtistaðarins. E-kk-nf hafi viljað ræða við hann, en ákærði ekki viljað það. Hann hafi verið handtekinn og þá komið í ljós að hann hafi verið með í eldspýtustokk í annarri höndinni og í stokknum hafi verið hassmoli. Þ-kk-nf R-kk-nf kvað ákærða hafa sagt á vettvangi að hann hafi ekki vitað að hass væri í stokknum.

J-kk-nf K-kk-nf dósent staðfesti matsgerðir þar sem fram koma niðurstöður rannsókna á blóðsýnum sem tekin voru úr ákærða vegna rannsóknar á því sem hann er sakaður um í 3. lið ákæru.

IV

Ákærða er í fyrsta lagi gefið að sök að hafa haft í vörslum sínum 8,41 g af amfetamíni eins og rakið er í fyrsta lið ákæru. Hann neitar sökum. Tveir lögreglumenn hafa borið fyrir dómi að hafa séð ákærða með poka með hvítu dufti í að Grettisgötu 61. Hann hafi hent pokanum undir borð þegar hann hafi orðið var við lögreglumennina og þaðan hafi þeir tekið pokann. Innihaldið hafi við litaprófun greinst sem amfetamín. Með þessum vitnisburði er sannað að ákærði hafi haft amfetamín í vörslum sínum eins og honum er gefið að sök.

Í öðru lagi er ákærða gefið að sök að hafa haft 1,48 g af hassi í vörslum sínum eins og rakið er í öðrum lið ákæru. Hann neitar sökum. Tveir lögreglumenn hafa borið fyrir dómi að hafa handtekið ákærða á skemmtistaðnum Mónakó og hann hafi þá haft eldspýtustokk í annarri höndinni og í henni hafi verið moli af efni sem við litaprófun hafi greinst sem hass. Með þessum vitnisburði er sannað að ákærði hafi haft hass í vörslum sínum eins og honum er gefið að sök.

Í þriðja lagi er ákærða gefið að sök að hafa ekið bifreið undir áhrifum áfengis og fíkniefna eins og rakið er í þriðja lið ákærðu. Ákærði hefur viðurkennt að hafa ekið bifreiðinni en neitað að hafa verið undir áhrifum vímuefna. Honum voru tekin blóðsýni til rannsókna og voru niðurstöður þeirra raktar í I. kafla. Með niðurstöðum þessara rannsókna, en þær hafa verið staðfestar fyrir dómi, er sannað að ákærði var undir áhrifum áfengis og ávana- og fíkniefna við aksturinn eins og honum er gefið að sök.

Samkvæmt því sem nú hefur verið rakið er það niðurstaða dómsins að sakfella ákærða samkvæmt ákærunni og eru brot hans þar rétt færð til refsiákvæða.

Ákærði hefur frá árinu 1986 6 sinnum verið dæmdur til fangelsisvistar fyrir brot gegn lögum um ávana- og fíkniefni, síðast í 8 mánaða fangelsi skilorðsbundið í 3 ár árið 2006. Brot hans nú varða sektum og verður því ekki hróflað við skilorðsdómnum, sbr. 60. gr. almennra hegningarlaga. Refsing hans, sem ákveðin er með hliðsjón af 77. gr. almennra hegningarlaga, er hæfilega ákveðin 250.000 króna sekt og komi 18 daga fangelsi í stað sektar verði hún ekki greidd innan 4 vikna. Þá verður ákærði sviptur ökurétti í 12 mánuði frá birtingu dómsins fyrir honum að telja. Upptæk til ríkissjóðs skulu vera fíkniefnin sem hald var lagt á. Loks skal ákærði greiða 145.018 krónur í sakarkostnað og málsvarnarlaun verjanda síns P-kk-ef A-kk-ef P-kk-ef hrl. 167.328 krónur að meðtöldum virðisaukaskatti.

A-kk-nf Í-kk-nf héraðsdómari kvað upp dóminn.

Dómsorð

Ákærði, B-kk-nf D-kk-nf B-kk-nf, greiði 250.000 krónur í sekt til ríkissjóðs og komi 18 daga fangelsi í stað sektar verði hún ekki greidd innan 4 vikna.

Ákærði er sviptur ökurétti í 12 mánuði frá birtingu dómsins fyrir honum að telja. Upptæk til ríkissjóðs skulu vera 8,41 g af amfetamíni og 1,48 g af hassi.

Áærði greiði 145.018 krónur í sakarkostnað og málsvarnarlaun verjanda síns P-kk-ef A-kk-ef P-kk-ef hrl. 167.328 krónur að meðtöldum virðisaukaskatti.

A-kk-nf Í-kk-nf